Leche oli kiinnostunut kasvitieteestä. Hän laati Suomen kasveja kuvaavan "Flora Fennican", joka jäi kuitenkin käsikirjoitukseksi ja tuhoutui Turun palossa 1827. Hän oli mukana uuden kasvitieteellisen puutarhan suunnittelussa. Muita hänen kiinnostuksensa kohteita olivat mineralogia ja eläimet, joista hän luennoi ja julkaisi kirjoituksia, sekä monenlaiset käytännön elämään liittyvät aiheet.